Brawn GP

Brawn GP súťažiaci ako Brawn GP Formula One Team (skrátene Brawn) je bývalý tím Formuly 1, so sídlom v anglickom meste Brackley. Tím pôsobil v najvyššej motoristickej súťaži iba jednu jedinú sezónu (v roku 2009) odkúpením väčšinového podielu v japonskom tíme Honda Racing F1 Team po odchode automobilky Honda z Formuly 1. Dôvodom odchodu bola finančná kríza a globálna hospodárska recesia. Na čele novovzniknutej stajne stál Ross Brawn, dlhoročný technický riaditeľ Ferrari a uznávaný stratég, ktorý sa stal majiteľom a výkonným riaditeľom tímu.
náhľad|Rubens Barichello s monopostom BGP 001 na veľkej cene Nemecka 2009.

 História 
Začiatky tímu siahajú do zimy 2008, keď automobilka Honda Motor Company oznámila svoj odchod z Formuly 1. Dôvodom bol výrazný pokles predaja automobilov a ekonomická recesia, ktorá zasiahla automobilový priemysel. Honda Racing F1 Team, ktorý pôsobil vo Formule 1 od roku 2006 po odkúpení tímu British American Racing (BAR), sa ocitol na pokraji zániku. Napriek obrovským investíciám do vývoja monopostov sa tímu nepodarilo dosiahnuť väčšie úspechy, pričom sezóna 2008 bola obzvlášť neúspešná. Stajňa nezískala ani jedno víťazstvo a skončila na spodku rebríčka konštruktérov. Po týchto výsledkoch Honda v decembri 2008 vyhlásila, že ak sa do marca 2009 nenájde kupca, tím bude rozpustený.

V marci 2009 sa situácia vyriešila, keď tím prevzal angličan Ross Brawn. S podporou vedenia tímu sa mu podarilo zachrániť stovky pracovných miest v továrni v Brackley a udržať projekt pri živote. Novovytvorený tím dostal meno Brawn GP Formula One Team. Týmto krokom sa Ross Brawn stal nielen šéfom, ale aj majoritným vlastníkom stajne. 

Tím oficiálne debutoval počas predsezónnych testov v marci 2009 na okruhu Circuit de Catalunya v Barcelone. Tím na okruhu prekvapil konkurenciu výnimočne rýchlymi časmi. Dôvodom bola kombinácia spoľahlivého motora Mercedes, kvalitného šasi a najmä nového riešenia dvojitého difúzora, ktoré poskytovalo výraznú aerodynamickú výhodu. Hoci bolo riešenie predmetom protestov niekoľkých tímov (vrátane Ferrari, Renaultu a Red Bullz), Medzinárodná automobilová federácia (FIA) potvrdila jeho legálnosť, čím si Brawn GP udržal svoju výhodu.

Prvé preteky sezóny 2009 sa konali v Austrálii na okruhu Albert Park Circuit. Jenson Button získal pole position a jeho tímový kolega (Rubens Barichello) obsadil hneď druhú priečku. V samotných pretekoch Button triumfoval a Barrichello skončil druhý, čo znamenalo historický „double“ pre tím pri jeho debute. Išlo o prvý prípad od roku 1954, keď nová stajňa vyhrala hneď pri svojom prvom štarte.

Úvod sezóny pokračoval v dominancii tímu. Button vyhral šesť z prvých siedmich veľkých cien (Austrália, Malajzia, Bahrajn, Španielska, Španielsko,Monako a Turecko), čím si vybudoval výrazný náskok v šampionáte. V druhej polovici sezóny sa však výkon monopostu začal znižovať, najmä kvôli tomu, že súperi dobehli technologickú výhodu dvojitého difúzora a rakúsky tím Red Bull Racing pravidelne triumfoval. V tomto období sa do popredia dostal aj Rubens Barichello, ktorý vyhral veľkú cenu Maďarska a Talianska.

Napriek postupnému ústupu z absolútnej dominancie si Brawn GP dokázal udržať dostatočný náskok. Rozhodujúcim momentom bolo víťazstvo Buttonana Veľkej cene Brazílie, kde si zaistil titul majstra sveta jazdcov. O týždeň neskôr tím definitívne potvrdil aj zisk Pohára konštruktérov. Brawn GP sa tak stal prvým tímom v histórii Formuly 1, ktorý počas svojej jedinej sezóny vyhral oba majstrovské tituly.

Po skončení sezóny 2009 sa situácia v tíme zmenila. V novembri bolo oznámené, že väčšinový podiel Brawn GP odkúpila spoločnosť Daimler AG spolu s automobilkou Aabar Investments zo Spojených arabských emirátov. Tím bol následne premenovaný na Mercedes GP a stal sa továrenskou stajňou značky Mercedes-Benz. Ross Brawn zostal na poste šéfa tímu, no už len ako menšinový spoluvlastník.

 Kompletné výsledky v F1 
+RokNázov tímuŠasiMotorPneu.JazdciBodyUmiestnenie2009 Brawn GP Formula One TeamBGP 001Mercedes FO 108W 2.4 V8 Jenson Button1721. miesto Rubens Barichello

 Výsledky pretekov 
+RokJazdec1234567891011121314151617BodyUmiestnenie 2009Veľká cenaAUSMYSCHNJPNBHRESPMCOTURGBRGERHUNBELITASINJAPBRAARE Jenson Button11311116577DNF258531721. miesto Rubens Barichello254522DNF36101716784Zdroje:

 Referencie 

Kategória:Tímy Formuly 1